

**Қазақстан Республикасының Қаржы министрлiгі Салық комитетiнің мәселелерi**

Қазақстан Республикасы Үкіметінің 2002 жылғы 9 қазандағы N 1102 Қаулысы

      Қолданушылардың назарына!   
      Қазақстан Республикасы Үкіметінің 2002 жылғы 9 қазандағы N 1102 Қаулысының 1-тармағының 3) тармақшасын және 2-тармағын қоспағанда күші жойылды - Қазақстан Республикасы Үкіметінің 2008.04.24 N 387 (қолданысқа енгізілу тәртібін 10-тармақтан қараңыз) Қаулысымен.

      Қазақстан Республикасы Президентiнің "Қазақстан Республикасының мемлекеттiк басқару жүйесiн одан әрi жетiлдiру шаралары туралы" 2002 жылғы 28 тамыздағы N 931 Жарлығына сәйкес Қазақстан Республикасының Үкiметi қаулы етеді:

      1. Қоса берiлiп отырған:

      1) (күші жойылды - 2004.10.29. N 1127 қаулысымен)   
      2) (күші жойылды - 2004.10.29. N 1127 қаулысымен)   
      3) (алынып тасталды - 2009.03.20. N 374 Қаулысымен)   
      Ескерту. 1-тармақ жаңа редакцияда - ҚР Үкіметінің 2004.06.24. N 695 қаулысымен .

      2. Қазақстан Республикасы Мемлекеттік кiрiс министрлігінің облыстар, Астана және Алматы қалалары бойынша салық комитеттерi, ауданаралық салық комитеттерi, аудандар, қалалар және қалалардағы аудандар бойынша салық комитеттерi, сондай-ақ арнайы экономикалық аймақтар аумағындағы салық комитеттерi - мемлекеттiк мекемелерi Қазақстан Республикасының Қаржы министрлiгi Салық комитетiнiң облыстар, Астана және Алматы қалалары бойынша салық комитеттерi, ауданаралық салық комитеттерi, аудандар, қалалар және қалалардағы аудандар бойынша салық комитеттерi, сондай-ақ арнайы экономикалық аймақтар аумағындағы салық комитеттерi - мемлекеттік мекемелерi болып қайта ұйымдастырылсын.

      3. Қазақстан Республикасының Қаржы министрлiгi заңнамада белгiленген тәртіппен бiр ай мерзiмде:

      1) Қазақстан Республикасы Үкiметiнiң бұрын қабылданған шешiмдерiн осы қаулыға сәйкес келтiру жөнiнде ұсыныстар енгiзсiн;

      2) Комитеттің қызметiн ұйымдастыру мен қамтамасыз ету жөнiндегi қажет ету шараларды қабылдасын.

      4. Мыналардың күшi жойылды деп танылсын:

      1) "Қазақстан Республикасы Мемлекеттiк кiрiс министрлiгінің мәселелерi" туралы Қазақстан Республикасы Үкiметiнiң 1998 жылғы 20 қазандағы N 1070 қаулысы (Қазақстан Республикасының ПҮКЖ-ы, 1998 ж., N 37, 338-құжат);

      2) "Қазақстан Республикасы Үкiметiнiң кейбiр шешiмдерiне өзгерiстер енгiзу туралы" Қазақстан Республикасы Үкiметiнiң 1999 жылғы 3 қыркүйектегi N 1301 қаулысымен бекiтiлген Қазақстан Республикасы Үкiметiнiң кейбiр шешiмдерiне енгiзiлетiн өзгерiстердің 1-тармағы (Қазақстан Республикасының ПҮКЖ-ы, 1999 ж., N 45, 403-құжат).

      5. Осы қаулы қол қойылған күнiнен бастап күшiне енедi.

|  |  |
| --- | --- |
| Қазақстан Республикасының |  |
| Премьер-Министрі |  |

|  |  |
| --- | --- |
|  | Қазақстан Республикасы Үкіметінің 2002 жылғы 9 қазандағы N 1102 қаулысымен бекітілген |

**Қазақстан Республикасы Қаржы министрлiгiнiң Салық комитетi аумақтық органдары - мемлекеттік мекемелерiнiң тiзбесi**

      Ескерту. Тізбе алынып тасталды - ҚР Үкіметінің 2009.03.20. N 374 Қаулысымен.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК